**Melléklet**

**SZÉKESFEHÉRVÁR MEGYEI JOGÚ VÁROS**

**ÖNKORMÁNYZAT KÖZGYŰLÉSE**

**SZÉKESFEHÉRVÁR, VÁROSHÁZ TÉR 1.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Részletes pályázati kiírás**

**multifunkcionális rendezvény- és sportcsarnok jelen pályázati kiírásban**

**meghatározott 3. számú VIP-boxának a részletes pályázati kiírásban meghatározott feltételek szerinti bérbeadásához**

**I. A pályázat tárgya:**

A Székesfehérvár belterület 14495 hrsz. alatt nyilvántartott ingatlanon (a továbbiakban: Ingatlan) lévő multifunkcionális rendezvény- és sportcsarnok 3. számú, 29,1 m2 nagyságú, 26 férőhelyes VIP-boxa (a továbbiakban: Bérlemény).

A Bérlemény rendeltetésének megfelelően használható.

**II. Az Ingatlan részletes leírása:**

Az Ingatlan tulajdonosa: Székesfehérvár Megyei Jogú Város

Önkormányzata

(8000 Székesfehérvár, Városház tér 1.)

Az Ingatlan címe: Székesfehérvár, Rozmaring u. 14.

Az Ingatlan megnevezése: kivett beruházási terület

Az Ingatlan területének nagysága: 70000 m2

Az Ingatlan ingatlannyilvántartásba bejegyzett terhei:

* az E.ON Észak-dunántúli Áramhálózati Zártkörűen Működő Részvénytársaság (9027 Győr, Kandó K. u. 11-13.) javára 58901/4/2022.10.12. számú határozattal bejegyzett használati jog 4 m2 területre 22 kV-os földkábel és kapcsolóállomás elhelyezésére;
* az E.ON Észak-dunántúli Áramhálózati Zártkörűen Működő Részvénytársaság (9027 Győr, Kandó K. u. 11-13.) javára 58506/2/2023.12.19. számú határozattal bejegyzett vezetékjog okirat és vázrajz szerinti tartalommal, a FE/MMBO/03544-16/2023. számú határozat alapján, 604847/2023. számon záradékolt változási vázrajz alapján, Székesfehérvár AIZ 14479/6 helyrajzi számú ingatlan, Port Holding\_5 villamos energia ellátása érdekében, 0.4 kV-os földkábel közcélú hálózat és biztonsági övezete által érintett 1 m2 nagyságú területre.

**1. Az Ingatlan városon belüli elhelyezkedése:**

Az Ingatlan Székesfehérvár keleti részén, az Alba Ipari Zónában található, közvetlenül a Rozmaring utca mellett.

**2. Az Ingatlan megközelíthetősége:**

Az Ingatlan Székesfehérvár belterületén helyezkedik el, bejárata a Rozmaring utcáról van. Jól megközelíthető gépjárművel, tömegközlekedési eszközökkel a belváros felől a Budai úton, az M7 autópálya felől a 7. sz. főúton vagy a 62-es sz. főúton az Alba Ipari Zónán keresztül.

**3. Az Ingatlan közműellátottsága:**

Az Ingatlan összközműves: vezetékes víz, szennyvíz csatorna, és elektromos hálózat bekötésre került, valamint biztonságtechnikai berendezésekkel felszerelt.

**4. Az Ingatlan egyéb jellemzői:**

Az Ingatlanon található egy új építésű, sport- és egyéb rendezvények megvalósítására alkalmas multifunkcionális rendezvény- és sportcsarnok (a továbbiakban: Rendezvénycsarnok) a szükséges kapcsolódó helyiségcsoportokkal, egyéb, a multifunkcionalitást biztosító helyiségekkel, parkolóval. A létesítmény mintegy 6000 fős lelátóval rendelkezik, a küzdőtéren 2.250 fő elhelyezésére van lehetőség. A létesítményben kialakításra kerültek irodák, sportcélú helyiségek, vendéglátóipari tevékenység végzésére, és rendezvények lebonyolítására szolgáló helyiségek. A létesítmény teljes körű akadálymentesítése biztosított.

Az Ingatlan a környezettudatos és fenntartható „zöld” szempontrendszer maximális figyelembevétele mellett került létrehozásra.

Az Ingatlan üzemeltetője a Székesfehérvári Városfejlesztési Közhasznú Nonprofit Korlátolt Felelősségű Társaság (továbbiakban: Üzemeltető). Az Ingatlanban a vendéglátóipari szolgáltatást kizárólagos joggal a Székesfehérvár Városgondnoksága Kft. (a továbbiakban: Városgondnokság Kft.) végzi.

**III. A bérleti jogviszony főbb tartalmi elemei, az Önkormányzat és a bérlő főbb jogai, kötelezettségei:**

1. A bérleti jogviszony határozott időtartamú, a bérleti szerződés teljekörű aláírásának napjától 2025. július 31. napjáig jön létre.
2. Az Ingatlan közcélú hasznosítása mellett sportcélokat szolgál.
3. Az Önkormányzat
4. biztosítja azt, hogy a Bérlemény rendeltetésszerű használatra alkalmas legyen,
5. biztosítja a Bérlemény műszaki üzemeltetését,
6. gondoskodik a Bérlemény takarításáról,
7. biztosítja a Bérlemény Bérlője részére az Ingatlan rendezvényeire történő bejutáshoz szükséges dokumentumokat az Üzemeltető közreműködésével.
8. A Bérlő
9. köteles a Bérlemény bérleti díját (a továbbiakban: Bérleti díj) megfizetni, mely Bérleti díj a Bérlemény használata során felmerülő közüzemi díjakat tartalmazza,
10. köteles a Bérleti díjat két egyenlő részletben megfizetni:

ba) az első részletet a szerződéskötést követően 15 napon belül,

bb) a második részletet 2024. december 31. napjáig,

1. jogosult a Bérlemény kizárólagos használatára, mely használat a Rendezvénycsarnokban megrendezésre kerülő valamennyi nyilvános rendezvény idejére is kiterjed,
2. a Bérlemény használata során jogosult 3. személyeket (pl. vendégeket, stb.) a Bérleménybe meghívni,
3. köteles a Bérlemény használatát Bérbeadó, valamint Üzemeltető felé előzetesen bejelenteni, a Házirendet betartani,
4. jogosult a Bérlemény megközelítéséhez szükséges mértékben az Ingatlanon és Rendezvénycsarnokon belüli területnek a Bérlemény megközelítése céljából történő használatára,
5. a Bérleményt albérletbe nem adhatja,
6. beruházást, átalakítást kizárólag a Bérbeadó előzetes írásbeli engedélye birtokában végezhet,
7. köteles a Bérleményt a jó gazda gondosságával, rendeltetésszerűen használni,
8. a Bérleményben általa, illetve vendégei által okozott kárért a polgári jog általános szabályai szerint felelősséggel tartozik,
9. vendéglátóipari ellátásra vonatkozó igény esetén a Városgondnokság Kft-vel külön szerződést kell kötni azzal, hogy a Bérleményben tartandó jégkorongmérkőzések alkalmával kötelező a catering szolgáltatás igénybevételére szerződést kötni.

**IV. A Bérlemény bérleti díja, ajánlati kötöttség:**

1. **A pályázónak egyösszegű ajánlatot kell tennie a Bérleti díjra ………. Ft + ÁFA formátumban.**
2. A pályázó az ajánlatához a pályázat benyújtási határidejétől számított 90 napig kötve van.

**V. A pályázat benyújtási határideje: 2024. július 18. napján 10 óra**

**VI. Pályázati feltétel:**

A pályázaton részt vehet a nemzeti vagyonról szóló 2011. évi CXCVI. törvény 3. § (1) bekezdés 1. pontjában meghatározott átlátható szervezetnek minősülő jogi személy.

**VII. A pályázat eredménye:**

**A pályázat elbírálásának szempontja: megajánlott Bérleti díj összege. A pályázat nyertese az a pályázó, aki a legmagasabb ajánlatot tette a Bérleti díjra feltéve, ha a pályázati kiírásnak mindenben megfelel a pályázata.**

Amennyiben a legmagasabb bérleti díjra vonatkozó ajánlatot több érvényes pályázat azonosan tartalmazza, akkor licittárgyalás megtartásával, a licit során a legmagasabb bérleti díjra ajánlatot tevő pályázó a licittárgyalás nyertese.

A pályázat eredményéről a döntést követő 5 napon belül kerülnek értesítésre a pályázók.

**A pályázat – indokolás nélkül – eredménytelennek nyilvánítható. A pályázat kiírása nem jelent konkrét szerződéskötési ajánlatot.**

A pályázatokat Székesfehérvár Megyei Jogú Város Önkormányzat Közgyűlése által elfogadott Székesfehérvár Megyei Jogú Város vagyonáról és a vagyona feletti tulajdonosi jogok gyakorlásáról szóló 32/2013. (VI. 28.) önkormányzati rendelet 14/A.§-a alapján a **Városüzemeltetési Szakbizottság a pályázati határidő lejártát követő 10 napon belül elbírálja.**

Az Önkormányzat a nyertes pályázó kiválasztását követően **10 napon belül bérleti szerződést köt a nyertes pályázóval.**

A pályázat elbírálásának határidejét egy alkalommal, legfeljebb 30 nappal a pályázat kiírója meghosszabbíthatja, erről a pályázókat értesíteni kell.

**VIII. A pályázatra vonatkozó előírások:**

**A pályázat, valamint a becsatolt mellékletek minden oldalát aláírással kell ellátni.**

A pályázathoz a következő iratok együttes benyújtása szükséges:

1. kitöltött pályázati adatlap, melyen

* egyértelműen megjelölésre kerül a bérleti jogviszony kezdetétől 2025. július 31. napjáig tartó időszakra vonatkozó Bérleti díjra tett ajánlat …. Ft + ÁFA formátumban,
* nyilatkozni szükséges arról, hogy a pályázó megismerte a pályázati kiírást, és azt elfogadja,
* nyilatkozni szükséges arról, hogy az Ingatlant, a Bérleményt mind a valóságban, mind a térképen megismerte,

1. csatolandó továbbá:

* nyilatkozat, miszerint a pályázó a nemzeti vagyonról szóló 2011. évi CXCVI. törvény szerint átlátható szervezetnek minősül,
* közjegyző által hitelesített aláírási címpéldány vagy ügyvéd által ellenjegyzett aláírás-minta másolata.

**IX. Egyéb információk:**

A kiíró legkésőbb a pályázat benyújtási határidejét megelőző 3. napig – a pályázat benyújtása határidejének legalább 15 nappal történő meghosszabbítása mellett - jogosult a pályázati feltételeket megváltoztatni.

Hiánypótlási lehetőség nincs. Amennyiben a pályázat nem felel meg a részletes pályázati kiírásban rögzített érvényességi feltételeknek, úgy a pályázat érvénytelen.

Amennyiben a pályázat olyan adatot tartalmaz, amelynek közérdekű adatigénylés teljesítése során történő kiadása az üzleti tevékenysége végzése szempontjából aránytalan sérelmet okozna a pályázónak, akkor ezt a tényt – a sérelmet okozó adat, illetve a sérelem okának pontos megjelölésével – a pályázatban írásban jelezni kell. Ennek hiányában úgy tekintjük, hogy a pályázat nem tartalmaz olyan adatot, amelynek közérdekű adatigénylés teljesítése során történő kiadása üzleti tevékenysége végzése szempontjából aránytalan sérelmet okozna.

A pályázattal kapcsolatosan felmerülő kérdésekre felvilágosítást Székesfehérvár Megyei Jogú Város Polgármesteri Hivatal Jogi Főosztály Jogi Irodáján lehet kérni telefonon (22/537-640), személyesen érdeklődés esetén ügyfélfogadási időben: hétfőtől csütörtökig 8-16 óra, pénteken 8-12 óra között, I. emelet 140. számú irodában.

2024. július 10. napján 10 órai kezdettel az Ingatlanon helyszíni bejárás lehetőségét biztosítjuk.

A pályázat dupla sértetlen borítékban adható le Székesfehérvár Megyei Jogú Város Polgármesteri Hivatal, Jogi Főosztály Jogi Irodáján (Székesfehérvár, Városház tér 1., I. emelet 140. számú irodájában) **személyesen** munkaidőben hétfőtől csütörtökig 8-16 óra, pénteken 8-12 óra között.

**A borítékra kérjük ráírni:**

**„Pályázat a multifunkcionális rendezvény- és sportcsarnok 3. számú VIP-boxának bérbevételére”**

Székesfehérvár, 2024. június 28.

Székesfehérvár Megyei Jogú Város

Önkormányzat Közgyűlése

1. melléklet: Bérlemény elhelyezkedését bemutató helyszínrajz

2. melléklet: Pályázati adatlap

**PÁLYÁZATI FELHÍVÁS 2. MELLÉKLETE:**

**Pályázati adatlap**

**a székesfehérvári multifunkcionális rendezvény- és sportcsarnok 3. számú VIP-boxának bérbeadásához**

**Pályázó**

neve:

…………………………………………………………………………………………………...székhelye:

adószáma:

cégjegyzék/nyilvántartási száma:

képviseletére jogosult személy:

telefonszáma:

Pályázati felhívásban meghatározott, a bérleti jogviszony kezdetétől (bérleti szerződés teljeskörű aláírásának napjától) 2025. július 31. napjáig tartó időszakra vonatkozó **Bérleti díjra tett ajánlat ……………………..……… Ft + ÁFA**, azaz ……………………………………………………………………forint plusz ÁFA.

**Nyilatkozom, hogy a pályázati felhívásban és részletes pályázati kiírásban leírt valamennyi feltételt megismertem és megértettem, pályázati feltételeket elfogadom.**

**Nyilatkozom, hogy az ingatlant, a bérleményt mind a valóságban, mind a térképen megismertem.**

**Nyilatkozom, hogy nincs köztartozásom.**

**Nyilatkozom, hogy az önkormányzati tulajdonú ingatlan, illetve létesítmény bérbeadásával (a pályázat benyújtásával és a nyertes pályázóval való szerződéskötéssel) kapcsolatos adatkezeléshez készített Adatkezelési tájékoztatót megismertem.**

**Hozzájárulok ahhoz, hogy Székesfehérvár Megyei Jogú Város Önkormányzata a telefonszámomat az Adatkezelési tájékoztatóban rögzített módon a velem való kapcsolattartás céljából kezelje.**

Székesfehérvár, 2024.……………………………..

pályázó cégszerű aláírása